**Csongrád Város Jegyzőjétől** „M”

Száma: Ig/793-4/2022

Témafelelős: Tóth Irén

E L Ő T E R J E S Z T É S

**Csongrád Városi Önkormányzat Képviselő-testülete**

**2022. június 30-ai ülésére**

***Tárgy*:** Javaslat az egészségügyi alapellátások körzeteiről szóló 9/2022.(II. 25.) önkormányzati rendelet módosítására

Tisztelt Képviselő-testület!

Csongrád Város Védőnői Szolgálata a Dr. Szarka Ödön Egyesített Egészségügyi és Szociális Intézmény szervezeti egységeként - az egészségügyi alapellátás részeként - Csongrád, Felgyő és Tömörkény védőnői feladatellátását látja el. Az ellátás területén 6 területi vegyes körzet - melyekhez óvoda, általános iskola és középiskola is kapcsolódik -, 1 területi védőnői körzet - melyhez óvoda is kapcsolódik - és 2 iskolavédőnői körzet -2 középiskolával és 1 általános iskolával -, melyet jelenleg 7 aktívan dolgozó területi védőnő, 2 iskolavédőnő és 1 vezető védőnő lát el. Felgyő és Tömörkény község ellátása a területi vegyes körzetek közé tartozik, jelenleg 1 védőnő látja el.

Az egészségügyi alapellátást, benne a védőnői körzeteket az 1997. évi CLIV. tv. 152.§ (2) bekezdése alapján az önkormányzat állapítja meg rendeletben. A feladatellátást a Nemzeti Egészségbiztosítási Alapkezelő (NEAK) finanszírozza, melynek alapja a körzet fix díja és a változó díj, amely az ellátott gyermekek számától függ.

A jogalkotásról szóló törvény szerint a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével fel kell, hogy mérje a szabályozás várható következményeit. Önkormányzati rendelet esetén az előzetes hatásvizsgálat eredményéről a Képviselő-testületet tájékoztatni kell.

A hatásvizsgálat során vizsgálni kell:

a) A tervezett jogszabály valamennyi jelentősnek ítélt hatását, különösen

 aa) társadalmi, gazdasági, költségvetési hatásait;

 ab) környezeti és egészségi követelményeit;

 ac) adminisztratív terheket befolyásoló hatásait, valamint;

b) a jogszabály megalkotásának szükségességét, a jogalkotás elmaradásának várható következményeit és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján az alábbi megállapításokat teszem:

1. **A rendelet-tervezet társadalmi, gazdasági, költségvetési hatásai:**

A Dr. Szarka Ödön Egyesített Egészségügyi és Szociális Intézmény Védőnői Szolgálata (6640 Csongrád, Gyöngyvirág utca 5.) vezető védőnője benyújtotta a védőnői körzethatárok módosítására vonatkozó javaslatát.

A területi védőnői ellátásról szóló 49/2004. (V. 21.) ESZCSM rendelet 5. § (4) bekezdése alapján a védőnői körzet kialakításánál figyelembe kell venni a település szerkezetét, a lakosság összetételét, egészségi állapotát, szociális helyzetét és az ellátandó gondozottak számát, továbbá a (2) bekezdés szerinti esetben az ellátandó oktatási intézmények számát és típusát is, valamint mindezekre vonatkozóan a szakmai felügyelet véleményét. Az egységes szakmai véleményezéséhez 2019. február 14-én 4829- 4/2019/NSEF iktatószámon szakmai iránymutatás került kiadásra, különös tekintettel az ellátható létszám meghatározására.

Területi védőnői körzet esetében a munkaidő 57,1 százalékát nem haladja meg a személyes találkozást igénylő ellátásra fordított idő. Teljes munkaidőben ellátott iskolavédőnői körzetek aránya, amelyek esetében az összes tanulóra fordított munkaidő nem haladja meg a havi munkaidőt (160 óra/hó);

Teljes munkaidőben ellátott iskolavédőnői körzet esetén az ellátott intézmények (iskolák) száma nem haladja meg a hármat;

Részmunkaidőben ellátott iskolavédőnői körzetek aránya, amelyek esetében az összes tanulóra fordított munkaidő nem haladja meg a havi munkaidőt. Vegyes (területi és iskolai) körzet esetében a munkaidő 57,1 százalékát nem haladja meg a személyes találkozást igénylő ellátásra fordított idő.

A szakmai vizsgálatra 2022.03. hónapban került sor, mely megállapította, hogy Csongrád V., VII., körzet esetében az ellátás a szakmai előírások értelmében módosításra szorul.

Ahhoz, hogy minden törvényi, szakmai előírásnak megfelelően működjön az ellátás a jelenlegi formában működő körzetek módosítására van szükség.

Csongrád város védőnői körzethatárainak módosítására 2022.04.14.-án kérelem benyújtására került sor a Nemzeti Népegészségügyi Központ Dr Müller Cecília Országos Tisztifőorvos részére – 1097 Budapest, Albert Flórián út 2.6. A kérelemhez csatolt Csongrád-Csanád Megyei Kormányhivatal Szentesi Járási Hivatala Népegészségügyi Osztály dr Tóth Flórián járási hivatalvezető nevében Piti Gabriella kormánytisztviselő által kiállított szakvélemény szerint a javasolt változtatások a törvényi és szakmai előírásoknak megfelelnek, a kérelem elbírálása megtörtént, a Nemzeti Népegészségügyi Központ a módosítást jóváhagyta.

**A körzethatárok módosításának várható előnyei*:***

A védőnő körzetekben végzett munka kiegyenlítődne, ami segítené a védőnőket saját körzetük és a helyettesített körzetek zavartalan ellátásában. A törvényi változások miatt megnövekedett gyermekvédelmi feladatokhoz igazodva még hatékonyabban tudna működni a védőnői feladatok ellátása.

1. **Körzeti védőnői adatok:**

Csongrád – Felgyő - Tömörkény

|  |  |  |
| --- | --- | --- |
| **év** | **várandósok és 0-7 évesek****száma:** | **Születések száma:** |
| 2016 | 936 | 142 |
| 2017 | 1044 | 138 |
| 2018 | 1002 | 135 |
| 2019 | 1014 | 156 |
| 2021. | 1140 | 181 |

1. **Iskola védőnői adatok:**

|  |  |  |
| --- | --- | --- |
| **Tanév** | **Általános Iskola Összes:** | **Középiskola Összes:** |
| 2016/2017 | 1158 | 1263 |
| 2017/2018 | 1092 | 1070 |
| 2018/2019 | 1271 | 1010 |
| 2019/2020 | 1262 | 952 |
| 2020/2021 | 1281 | 942 |
| 2021/2022 | 1289 | 1037 |

**3.1.) Csongrád Város Védőnői Szolgálata feladat - ellátási szerződés megkötésével 2018. június óta ellátja Felgyő község és Tömörkény község közigazgatási területét.**

Felgyő és Tömörkény községek feladatellátása a kiegyenlített szakmai munkavégzés érdekében egy körzetben valósult meg, de a gondozotti létszám jelentős emelkedése miatt a jelenlegi formában az ellátás már nem megfelelő.

**3.2.) Az új védőnői körzetek a gondozottak létszáma és a finanszírozási pontok alapján:**

|  |  |  |  |
| --- | --- | --- | --- |
| Körzet neve | várandósok és 0-7 éves korú gyermekek száma (x3 pont) | Iskoláskorúak létszáma (x1 pont) | Finanszírozási pontok száma |
| I.sz. körzet | 148 | 179 | 617 |
| II.sz. körzet | 208 | 43 (gyógyped) | 713 |
| III.sz. körzet | 209 | 0 | 627 |
| IV.sz. körzet | 205 | 61 | 676 |
| V.sz körzet | 195 | 52 | 637 |
| VI.sz körzet Bokros+Felgyő | 127 | 192 | 573 |
| Iskolavédőnői körzet I. | 0 | 864 | 864 |
| Iskolavédőnői körzet II. | 0 | 826 | 826 |
| VII. körzet Tömörkény | 115 | 114 | 459 |

A tervezetben a jelenlegi területi védőnői körzetek határai megmaradnak, az iskola védőnői körzetek nem változnak, VI. és VII. körzetek változnak, Felgyő község ellátása a VI. védőnői körzethez kerül átsorolásra.

A mellékelt NEAK finanszírozási táblázatban a védőnői pontrendszerben 2021-ben az összes pontszám: 5422, a változtatás után 5992. A fix díjú finanszírozásban a Csongrád-Bokros körzet finanszírozás a heti 20 órás munkaidejű ellátás miatt (126.000,- helyett 63.000,- Ft) csökkent, de a változtatás után ismét heti 40 órás munkaidejű ellátása lesz.

**3.3.) Létszámadatok összehasonlítása várandós anyák tekintetében:**

|  |  |
| --- | --- |
| 2018.06.21(rendelet megalkotásakor) | 2022.02.28. |
| 71 | 90 |

1. **A rendelet-tervezet környezeti és egészségügyi következményei:**

Némi javulás mutatkozik.

1. **A rendelet-tervezet adminisztratív terheket befolyásoló hatásai:**

A döntés előkészítés és döntés meghozatal adminisztratív költségei a korábbi rendeletekhez hasonló mértékű.

1. **Jogszabály megalkotásának szükségessége a rendeletalkotás elmaradásának várható következményei:**

 A rendeletalkotás elmaradása költségvetési szempontból kiadást vonna maga után.

1. **A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges szervezeti feltételek rendelkezésre állnak. A szükséges tárgyi, személyi, pénzügyi feltételek a Nemzeti egészségbiztosítási Alapkezelővel kötött finanszírozási szerződés által a tárgyévi költségvetésben rendelkezésre állnak.

Kérem a Tisztelt Képviselő-testületet, hogy az előterjesztést vitassa meg és hozza meg döntését a védőnői körzetek megállapításáról szóló önkormányzati rendeletről.

Csongrád, 2022. június 23.

 Dr. Juhász László

 jegyző

**Csongrád Városi Önkormányzat Képviselő-testületének .../.... (...) önkormányzati rendelete**

**az egészségügyi alapellátások körzeteiről szóló 9/2022. (II. 25.)önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (1) bekezdés a) pontjában, valamint az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 5. § (1) bekezdése szerinti körzetek megállapítása és kialakítása során a 6. § (2) bekezdésben biztosított véleményezési jogkörében eljáró alapellátásért felelős országos módszertani intézet - védőnői ellátás esetén az országos tisztifőorvos -, valamint a működési engedély kiadására hatáskörrel rendelkező egészségügyi államigazgatási szerv véleményének kikérésével, a következőket rendeli el:

**1. §**

Az egészségügyi alapellátások körzeteiről szóló 9/2022. (II. 25.) önkormányzati rendelet 4. melléklet az 1. melléklet szerint módosul.

**2. §**

Ez a rendelet a kihirdetését követő napon lép hatályba.

 Bedő Tamás sk. Dr. Juhász László sk.

 polgármester jegyző

Végső előterjesztői indokolás

A védőnői körzetek törvényi, szakmai előírásnak megfelelő működéséhez, a Nemzeti Népegészségügyi Központ által kiállított szakvélemény alapján, szükségessé vált a rendelet módosítása.

A tervezetben a jelenlegi területi védőnői körzetek határai megmaradnak, az iskola védőnői körzetek nem változnak, a VI. és VII. körzet változik, Felgyő község ellátása a VI. védőnői körzethez kerül átsorolásra.

|  |
| --- |
|  |

*1. melléklet*

1. Az egészségügyi alapellátások körzeteiről szóló 9/2022. (II. 25.) önkormányzati rendelet 4. mellékletében foglalt táblázat 7. és 8. sora helyébe a következő rendelkezések lépnek:

„

|  |  |  |
| --- | --- | --- |
|  | ***(A*** | ***B)*** |
| **7** | 6.számú | Csongrád-Bokros, Aranyág utca 6-8 Csongrád-Bokros, Árpád vezér út 1-3 Csongrád-Bokros Bokros utca 1-59,2-64 Csongrád-Bokros Délibáb utca 1-43,18-40 Csongrád-Bokros Gyójai utca 1-9,4-10 Csongrád-Bokros Hóvirág utca 1-35,2-44 Csongrád-Bokros Kamilla utca 2-22 Csongrád-Bokros Napsugár utca 1-15,2-30 Csongrád-Bokros Pajtás utca 1-25,2-24 Csongrád-Bokros Tanya 1200-1722-ig Csongrád-Bokros Tiszavirág utca 2-28,3-31 Csongrád-Bokros Mars út 1-49,2-50 Felgyő, Ady Endre utca 1-22 Felgyő, Akácfa utca 1-11 Felgyő, Arany János utca 1-15 Felgyő, Bartók Béla utca 1-11 Felgyő, Béke utca 1-8 Felgyő, Dankó Pista utca 1-8 Felgyő, Egressy Béni utca 1-12 Felgyő, Erkel Ferenc utca 1-12 Felgyő, Gárdonyi Géza utca 1-13 Felgyő, Gedahalmi út 1-26 Felgyő, Gyevi utca 1-12 Felgyő, Hámán Kató utca 1-11 Felgyő, Hársfa utca 1-8 Felgyő, I.kerület tanya 1-190 Felgyő, II. kerület tanya 2-157 Felgyő, II. kerület tanya 1-96 Felgyő, IV. kerület tanya 2-109 Felgyő, Jókai Mór utca 1-28 Felgyő, József Attila utca 1-10 Felgyő, Kossuth út 1-47 Felgyő, Móra Ferenc utca 1-21 Felgyő, Móricz Zsigmond utca 1-14 Felgyő, Petőfi Sándor utca 1-14 Felgyő, Rákóczi Ferenc utca 1-14 Felgyő, Régész utca 1-18 Felgyő, Ságvári Endre utca 1-22 Felgyő, Széchenyi út 1-27 Felgyő, Templom utca 1-26 Felgyő, V. kerület tanya 3-127 |
| **8** | 7 számú körzet | Tömörkény, Szántó Kovács János utca 1-22 Tömörkény, Táncsics Mihály utca 1-17 Tömörkény, Tömörkény István utca 1 Tömörkény, Ady Endre utca 1-40 Tömörkény, Attila utca 1-37 Tömörkény, Bajcsy Zsilinszky utca 1-39 Tömörkény, Bánomhegyi dűlő 2-57 Tömörkény, Béke utca 2-14 Tömörkény, Bem József utca 1-23 Tömörkény, Bogárzó dűlő 1-90 Tömörkény, Dózsa György utca 1-115 Tömörkény, Fehértó dűlő 1-40 Tömörkény, Hosszúhát dűlő 3-44 Tömörkény, Ifjúság utca 1/A-11/D Tömörkény, József Attila utca 1-38 Tömörkény, Kápolna dűlő 1-75 Tömörkény, Kiss Ernő utca 1-132 Tömörkény, Kossuth Lajos utca 1-168 Tömörkény, Mező Imre utca 1-38 Tömörkény, Muskátli utca 1 Tömörkény, Nyolcvanláncos dűlő 2-14 Tömörkény, Óvoda utca 2-5 Tömörkény, Petőfi Sándor utca 1-35 Tömörkény, Puszta dűlő 4-225 Tömörkény, Rózsa utca 1-8 Tömörkény, Ságvári Endre utca 1-33 Tömörkény, Szabadság tér 1-21 Tömörkény, Szabadság utca 1-31 Tömörkény, Újmajor dűlő 1-41 |